Pericol de tsunami în Marea Neagră, în urma unor cutremure puternice. Când s-a produs ultimul eveniment (INFP)
România nu este ferită de pericolul producerii de tsunamiuri în Marea Neagră, ca urmare a unor cutremure pe fundul mării, avertizează Institutul Național de Cercetare-Dezvoltare pentru Fizica Pământului (INFP) într-un mesaj de Ziua Internațională de Conștientizare asupra Fenomenului Tsunamiului. Documentele istorice atestă 22 de evenimente de acest tip, majoritatea generate de cutremure cu magnitudini mai mari de 6.